section_heading: Razvoj
paragraph_text: Tijekom 1974. kada je počeo razvojni put stvaranja Super Pume, prve Pume s Turmo IVC motorima bile su već u širokoj uporabi diljem svijeta, ali Aerospatial je odlučio da će njihov novi projekt zahtijevati više snage nego što nude trenutačno dostupni Turmo motori, te da će osobito civilni kupci zahtijevati novi motor koji će osim znatnog povećanja snage biti i ekonomski isplativiji. Proizvođač se tada odlučio za sljedeći korak: razvojna koncepcija novog helikoptera temeljit će se oko novog motora koji će uistinu predstavljati srce te letjelice.